
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1110 

5 Αυγούστου 2005 


ΑΠΟΦΑΣΕΙ Σ 

Αριθ. Φ/Α/7.18/12229/1236 

Καθορισμός της θέσης, της έκτασης και των ορίων του 
Βιοτεχνικού Πάρκου (ΒΙΟ.ΠΑ.) Σερρών στα διοικητικά 
όρια του Δήμου Σερρών του Νομού Σερρών και έγκρι¬ 
σης του Φορέα Β.Ε.ΠΕ. και της Μελέτης Περιβαλλο¬ 
ντικών Επιπτώσεων. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2545/1997 «Βιομηχανικές και Επι¬ 
χειρηματικές Περιοχές και άλλες διατάξεις» (ΦΕΚ 
254/Α/1997) και ειδικότερα τα άρθρα 1 - 6 αυτού, όπως 
τροποποιήθηκαν και ισχύουν. 

2. Τις διατάξεις του άρθρου 16 του ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137/Α/1985), 
όπως τροποποιήθηκε και συμπληρώθηκε από το ν. 
2081/1992 (ΦΕΚ 89/Α/1992) και του άρθρου 19 του ν. 
2469/1997 (ΦΕΚ 38/Α/1997). 

3. Το π.δ. 456/25.9.1985 «Μεταφορά Αρμοδιοτήτων, 
Υπηρεσιών και Προσωπικού στα Υπουργεία κλπ.» (ΦΕΚ 
163/Α) και ειδικότερα το άρθρο 1 εδ.(α) και το άρθρο 2 
παρ. 1 αυτού. 

4. Το π.δ. 229/10.7.1986 «Σύσταση και Οργάνωση της 
Γενικής Γραμματείας Βιομηχανίας» (ΦΕΚ 96/Α/1986) 
όπως τροποποιήθηκε με τις διατάξεις των άρθρων 1 και 2 
του π.δ. 396/1989 «Οργάνωση της Γενικής Γραμματείας 
Βιομηχανίας» (ΦΕΚ 172/Α/1989). 

5. Τις διατάξεις του ν. 1032/1980 περί συστάσεως 
Υπουργείου Χωροταξίας, Οικισμού και Περιβάλλοντος και 
ειδικότερα των άρθρων 2,3 και 7 αυτού (ΦΕΚ57/Α/1980). 

6. Το π.δ. 121/2004 (ΦΕΚ 84/Α/2004) σχετικά με το διο¬ 
ρισμό του Δημητρίου Σιούφα ως Υπουργού Ανάπτυξης 
και του Γεωργίου Σουφλιά ως Υπουργού Περιβάλλοντος, 
Χωροταξίας και Δημοσίων Έργων και των Σταύρου Καλο- 
γιάννη και Θεμιστοκλή Ξανθόπουλου ως Υφυπουργών 
Περιβάλλοντος, Χωροταξίας και Δημοσίων Έργων. 

7. Το άρθρο 20 του ν. 3190/2003 (ΦΕΚ/249/Α/2003) 
«Τροποποίηση του ν. 2323/1995 Υπαίθριο Εμπόριο και άλ¬ 
λες διατάξεις». 

8. Τις διατάξεις του άρθρου 7 του ν. 2742/1999 «Χωρο¬ 
ταξικός σχεδιασμός και αειφόρος ανάπτυξη και άλλες 
διατάξεις» (ΦΕΚ207/Α/1999). 


9. Τις διατάξειςτου άρθρου 3,4 και 5 του ν. 1650/1986 «για 
τηνπροστασίατου περιβάλλοντος» (ΦΕΚ 160/Α/1986) όπως 
αντικαταστάθηκαν με τα άρθρα 1,2,3 του ν. 3010/2002 
«Εναρμόνιση του ν. 1650/1986 με τις Οδηγίες 97/11/ΕΕ και 
96/61/ΕΕ, διαδικασία οριοθέτησης και ρυθμίσεις θεμάτων 
για τα υδατορέματα και άλλες διατάξεις» (ΦΕΚ 91 /Α). 

10. Την υπ’ αριθμ. 69269/5387/25.10.1990 (ΦΕΚ678Β) κοι¬ 
νή υπουργική απόφαση που αναφέρεται στην «κατάταξη έρ¬ 
γων και δραστηριοτήτων σε κατηγορίες, περιεχόμενο Μελέ¬ 
της Περιβαλλοντικών Επιπτώσεων (ΜΠΕ), καθορισμός πε¬ 
ριεχομένου Ειδικών Περιβαλλοντικών Μελετών (ΕΠΜ) και 
λοιπές συναφείς διατάξεις, σύμφωνα με το ν. 1650/1986». 

11. Την υπ’ αριθμ. 22303/ 788/24.6.1998 κοινή υπουργική 
απόφαση «Καθορισμός Τεχνικών και Οικονομικών προϋπο¬ 
θέσεων που θα πρέπει να πληροί ο φορέας ΒΕΠΕ κλπ. δικαι- 
ολογητικών, εγγράφων και στοιχείων» (ΦΕΚ691/Β/1998). 

12. Την υπ’ αριθμ. 11014/703/Φ104/14.3.2003 (ΦΕΚ 
332Β/2003) κοινή υπουργική απόφαση «Διαδικασία Προ¬ 
καταρκτικής Περιβαλλοντικής Εκτίμησης και Αξιολόγη¬ 
σης και'Εγκρισης Περιβαλλοντικών Όρων σύμφωνα με το 
άρθρο 4 του ν. 1650/1986 όπως αντικαταστάθηκε με το 
άρθρο 2 του ν. 3010/2002». 

13. Την υπ’ αριθμ. 15393/2332/5.8.2002, κοινή υπουργική 
απόφαση, που αναφέρεται στην κατάταξη δημοσίων και ιδιω¬ 
τικών έργων και δραστηριοτήτων σε κατηγορίες, σύμφωνα 
με το άρθρο 3 του ν. 1650/1986, όπως αντικαταστάθηκε μετο 
άρθρο 1 του ν. 3010/2002 «Εναρμόνιση του ν. 1650/1986 με 
τις Οδηγίες 97/11/ΕΕ και 96/61/ΕΕ κ.ά.» (ΦΕΚ91/Α). 

14. Την υπ’ αριθμ. 13727/724/(ΦΕΚ/1087/Β/2003) κοινή 
υπουργική απόφαση «Περί αντιστοίχησης των κατηγο¬ 
ριών των βιομηχανικών και βιοτεχνικών δραστηριοτήτων 
με τους βαθμούς όχλησης που αναφέρονται στα πολεο¬ 
δομικά Διατάγματα». 

15. Την υπ’ αριθμ. 37111/2021/29.9.2003 (ΦΕΚ 1391/Β/ 
2003) κοινή υπουργική απόφαση, που αναφέρεται στον 
«Καθορισμό τρόπου ενημέρωσης και συμμετοχής του 
κοινού» σύμφωνα με την παράγραφο 2 του άρθρου 5 του 
ν. 1650/1986», όπως αντικαταστάθηκε με τις παραγρά¬ 
φους 2 και 3 του άρθρου 3 του ν. 3010/2002. 

16. Την από 21.3.2005 αίτηση του υποψήφιου Φορέα 
Β.Ε.ΠΕ. και τα συνοδευτικά αυτής έγγραφα, καθώς και το 
από 15.4.2005 πρακτικό συνεδρίασης των αρμόδιων Διευ¬ 
θύνσεων των Υπουργείων Ανάπτυξης και Περιβάλλοντος, 
Χωροταξίας και Δημοσίων Έργων για την κατά νόμο εξέτα¬ 
ση της τυπικής και ουσιαστικής πληρότητας του Φακέλου. 

17. Το υπ’ αριθμ. 56/2005/23.5.2005 Πρακτικό Γνωμο¬ 
δότησης του Νομαρχιακού Συμβουλίου Σερρών σχετικά 
με τον καθορισμό της Β.Ε.ΠΕ., του Φορέα Β.Ε.ΠΕ. και της 
Μελέτης Περιβαλλοντικών Επιπτώσεων, σύμφωνα με τις 
προβλέψεις του άρθρου 5 του ν. 2545/1997. 

18. Τα σχετικά έγγραφα των Δ/νσεων Χωροταξίας (αρ. 
πρωτ 13034/10.6.2005) και ΕΑΡΘ (αρ. πρωτ. 157906/ 
22.6.2005) του ΥΠΕΧΩΔΕ με τις απόψεις τους επί του 
προτεινόμενου ΒΙΟΠΑ. 

19. Το γεγονός ότι από τις κανονιστικές διατάξεις της 
παρούσας δεν προκαλείται δαπάνη σε βάρος του κρατι¬ 
κού προϋπολογισμού και ειδικότερα του οικείου ΟΤΑ 
(ΦΕΚ 154/Α/1992). 

20. Το γεγονός ότι το αίτημα δημιουργίας ΒΙΟ.ΠΑ. στην 
ευρύτερη περιοχή της πόλης των Σερρών κρίνεται συμβα¬ 
τό με τις γενικές προβλέψειςτου Περιφερειακού Πλαισίου 
Χωροταξικού Σχεδιασμού και Αειφόρου Ανάπτυξης της 
Περιφέρειας Κεντρικής Μακεδονίας (Απόφαση Υπουργού 
ΠΕ.ΧΩ.Δ.Ε. 674/12.1.2004 (Β 218)) για τη χωροθέτηση πα¬ 
ραγωγικών ζωνών του δευτερογενούς τομέα και ειδικότε¬ 
ρα με τις προτάσεις του για καθορισμό ζωνών παραγωγι¬ 
κών δραστηριοτήτων στο ν. Σερρών (άρθρο 3ενότητα 
3.8.2), εμμέσως δε με άλλες κατευθύνσεις του για ενίσχυ¬ 
ση των μικρομεσαίων επιχειρήσεων, βελτίωση της αντα¬ 
γωνιστικότητας του τομέα, ανάπλαση των μεγάλων αστι¬ 


κών κέντρων της περιφέρειας και βελτίωση της ποιότητας 
της ζωής των κατοίκων της. Περαιτέρω από το γεγονός ότι 
σε ότι αφορά την επιλογή της συγκεκριμένης θέσης στην 
ευρύτερη περιοχή της πόλης των Σερρών, τα κριτήρια που 
τέθηκαν για την επιλογή της χαρακτηρίζονται από σχετική 
πληρότητα και η επιλογή της, βάσει των στοιχείων του φα¬ 
κέλου, είναι επαρκώς τεκμηριωμένη. 

21. Την εισήγηση της Διεύθυνσης Βιομηχανικής Χωρο- 
θεσίας και Περιβάλλοντος της Γ.Γ.Β., αποφασίζουμε: 

Άρθρο 1 

Καθορισμός της θέσης, της έκτασης και των ορίων του 
Βιοτεχνικού Πάρκου (ΒΙΟΠΑ) Σερρών στην περιοχή του 
Δήμου Σερρών του Νομού Σερρών. 

Καθορίζουμε και οριοθετούμε το Βιοτεχνικό Πάρκο 
Σερρών έκτασης 122,45 στρεμμάτων περίπου, στα διοι¬ 
κητικά όρια του Δήμου Σερρών του ν. Σερρών. 

Η ακριβής θέση και τα όρια του ΒΙΟΠΑ φαίνονται στο 
υπό κλίμακα 1:1000 συνημμένο σχέδιο της Αγρ. Τοπογρ. 
Μηχανικού Τσανίδου Μαρίας. 

Η προς οριοθέτηση έκταση του ΒΙΟΠΑ ορίζεται απάτην 

τεθλασμένη γραμμή που ενώνει τα σημεία Α, Β,.Ο, Α. 

Τα σημεία αυτά ορίζονται από τα ζεύγη των συντεταγμέ¬ 
νων του πίνακα που ακολουθεί που είναι συνδεδεμένες 
με το κρατικό σύστημα συντεταγμένων ΕΓΣΑ: 


ΠΙΝΑΚΑΣ ΣΥΝΤΕΤΑΓΜΕΝΩΝ ΤΩΝ ΚΟΡΥΦΩΝ ΤΟΥ ΠΟΑΥΓΩΝΟΥ ΠΟΥ 
ΟΡΙΟΘΕΤΟΥΝ ΤΟ ΒΙΟΠΑ ΣΕΡΡΩΝ (ΣΥΝΤΕΤΑΓΜΕΝΕΣ ΕΓΣΑ) 


ΚΟΡΥΦΗ 

X (μ) 

ψ (μ) 

ΠΛΕΥΡΑ 

δ (τι) 

Α 

463621,21 

4545691,52 

Α-Β 

194,92 

Β 

463742,54 

4545538,92 

Β-Γ 

5,00 

Γ 

463745,67 

4545535,02 

Γ-Δ 

99,91 

Δ 

463808,35 

4545457,22 

Δ-Ε 

55,94 

Ε 

463764,77 

4545422,13 

Ε-Ζ 

100,02 

Ζ 

463827,55 

4545344,27 

Ζ-Η 

55,89 

Η 

463871,08 

4545379,39 

Η-Θ 

5,00 

Θ 

463874,23 

4545375,44 

Θ-Ι 

194,80 

1 

463996,14 

4545223,72 

Ι-Κ 

213,44 

Κ 

463829,99 

4545089,97 

Κ-Λ 

194,65 

Λ 

463707,97 

4545241,63 

Λ-Μ 

5,00 

Μ 

463704,84 

4545245,53 

Μ-Ν 

199,92 

Ν 

463579,55 

4545401,32 

Ν-Ξ 

5,00 

Ξ 

463576,42 

4545405,21 

Ξ-0 

194,92 

Ο 

463454,28 

4545557,11 

Ο-Α 

214,32 

Α 

463621,21 

4545691,52 




ΕΜΒΑΔΟΝ ΒΙΟΠΑ (Α,Β,Γ, 


Ξ,Ο.Α)= 122.452,03 τ.μ 

Άρθρο 2 

Καθορισμός του Φορέα ίδρυσης του Βιοτεχνικού 
Πάρκου (ΒΙΟΠΑ) Σερρών στην περιοχή του Δήμου 
Σερρών ν. Σερρών και επιτρεπόμενες δραστηριότητες. 

1. Ορίζουμε φορέα ίδρυσης του Βιοτεχνικού Πάρκου 


Σερρών στην περιοχή του Δήμου Σερρών ν. Σερρών την 
υπό σύσταση Ανώνυμη Εταιρεία «Βιοτεχνικό Πάρκο Σερ¬ 
ρών Α.Ε.». 

2. Επιτρεπόμενες δραστηριότητες είναι αυτές των άρ¬ 
θρων 1 παρ. 2(γ) και 2του ν. 2545/1997. 


Άρθρο 3 

_ 3.1 ΥΨΟΣ ΠΡΟΒΛΕΠΌΜΕΝΗΣ ΔΑΠΑΝΗΣ _ 

Το ύψος της κατ' αρχήν προβλεπόμενης επένδυσης, ορίζεται σε 1.913.855 € (χωρίς το 
ΦΠΑ) και περιλαμβάνει τα αναφερόμενα παρακάτω έργα υποδομής και λοιπές 
ενέργειες. 


3.2 ΚΑΤΗΓΟΡΙΕΣ ΔΑΠΑΝΩΝ ΠΡΟΤΕΙΝΟΜΕΝΟΥ ΕΠΕΝΔΥΤΙΚΟΥ 
ΣΧΕΔΙΟΥ 




Περιγραφή 


Εκτιμώμενο 

κόστος 

1 


ΟΔΟΠΟΙΙΑ - ΡΑΗΚΙΝβ 


770.286 

2 


ΔΙΚΤΥΟ ΥΔΡΕΥΣΗΣ 


95.013 

3 


ΔΙΚΤΥΟ ΟΜΒΡΙΩΝ & ΑΚΑΘΑΡΤΩΝ 


221.400 

4 


Η/Μ ΕΓΚΑ ΤΑΣΤΑΣΕΙΣ 


460.000 

6 


ΑΛΛΕΣ ΕΡΓΑΣΙΕΣ(περίφραξη,διαμόρφωση άρδευση πρασίνου,γενική 
διαμόρφωση οικοπέδων, φυλάκιο και εγκαταστάσεις προσωπικού 
ασφαλείας, εργασίες αναμόρφωσης αρδευτικών έργων) 


190.643 



ΣΥΝΟΛΟ 1 


1.737.342 

7 


ΜΕΛΕΤΕΣ, ΕΠΙΒΛΕΨΗ & ΔΙΟΙΚΗΣΗ ΕΡΓΟΥ 8% 


138.987 



ΣΥΝΟΛΟ Χωρίς Απρόβλεπτα & ΦΠΑ 


1.876.329 

8 


ΑΠΡΟΒΛΕΠΤΑ 2% 


37.527 



ΣΥΝΟΛΟ ( ΕΠΙΛΕΞΙΜΟ ΚΟΣΤΟΣ ) 


1.913.855 

9 


ΦΠΑ 19% 


363.632 



ΓΕΝΙΚΟ ΣΥΝΟΛΟ 


2.277.487 


Για την επιλεξιμότητα του ΦΠΑ ο φορέας θα πρέπει να από την αρμόδια ΔΟΥ ότι στο πλάισιο των οικονομικών 
προσκομίσει πριν την καταβολή των δόσεων έγγραφο δραστηριοτήτων του δεν συμψηφίζεται ο ΦΠΑ. 

Άρθρο 4 

Όροι και μέτρα προστασίας του περιβάλλοντος για την 
ίδρυση και τη λειτουργία του Βιοτεχνικού Πάρκου 
(ΒΙΟ.ΠΑ) Σερρών στην περιοχή του Δήμου Σερρών Ν. 
Σερρών. 

1 . Οριακές τιμές εκπομπής ρυπαντικών φορτίων σύμ¬ 
φωνα με την ισχύουσα νομοθεσία. 

Για τις δραστηριότητες που εγκαθίστανται πρέπει να 
τηρούνται τα ακόλουθα: 

1.1 Επιτρεπόμενο όριο συγκέντρωσης σωματιδιακών 
εκπομπών: < 100 πΐ 0 /Νπι 3 (π.δ. 1180/1981). 

1.2 Εκπομπές αμιάντου < 0,1 πις|/Νπι 3 , εφόσον η παρο¬ 
χή απαερίων είναι > 5.000 πι 3 /ώρα και το εκπεμπόμενο 
φορτίο αμιάντου στην ατμόσφαιρα > 0,5 ριΥώρα (ΚΥΑ 
8243/1113/1991, άρθρο 3, παράγραφος 3β - ΦΕΚ 138/Β/ 
8.3.1991). 

1.3 Για τους υπολοίπους αερίους ρύπους θα ακολου¬ 
θείται το π.δ. 1180/1981 ή άλλη σχετική νομοθετική διά¬ 
ταξη. 

1.4 Βιομηχανικοί λέβητες Υπ.Απ.11294/1993 (ΦΕΚ 
264Β/1993) (για αέρια και υγρά καύσιμα). Στερεά καύσι¬ 
μα: Κ.Υ.Α. 11535/93 ΦΕΚ 328Β/1993. 

1.5 Υγρά απόβλητα: η διάθεση των υγρών αποβλήτων 
καιλυμάτωντων δραστηριοτήτων, στο δίκτυο ακαθάρτων 
του ΒΙΟΠΑ να γίνεται σύμφωνα με σχετικό κανονισμό που 
θα συνταχθεί από τον φορέα διαχείρισης του έργου και 
θα εγκριθεί από τις αρμόδιες Νομαρχιακές υπηρεσίες. 
Επιπλέον να τηρούνται οι περιβαλλοντικοί όροι που εκδί- 
δονται για την λειτουργία των επί μέρους δραστηριοτή¬ 
των. 

1.6 Στερεά απόβλητα: η περισυλλογή, μεταφορά και 
αποθήκευση των στερεών αποβλήτων, να γίνεται σύμφω¬ 
να με την ισχύουσα νομοθεσία, να τηρούνται οι διατάξεις 
των κατωτέρω αποφάσεων, όπως αυτές ισχύουν: 

• Υγ. Διάταξη Ε1 β/301/10.2.1964 (ΦΕΚ23/Β/14.2.1964) 
περί συλλογής, αποκομιδής και διάθεσης στερεών απορ¬ 
ριμμάτων. 

• Κοινή υπουργική απόφαση 49541/1424 (ΦΕΚ 
444/Β/1986), όπως αυτή τροποποιήθηκε με την κοινή 
υπουργική απόφαση 69728/824/1996 (ΦΕΚ 358/Β/1996), 
περί στερεών μη τοξικών αποβλήτων και λασπών. 

• Κοινή υπουργική απόφαση 72751/3054/1985 (ΦΕΚ 
665/Β/1985), «Περί τοξικών και επικινδύνων αποβλήτων». 

• Κοινή υπουργική απόφαση 19396/1546/1997 (ΦΕΚ 
604/Β/1997) «Μέτρα και όροι για τη διαχείριση επικινδύ¬ 
νων αποβλήτων». 

• Κοινή υπουργική απόφαση 19744/454/1988 (ΦΕΚ 
166/Β/1988), «Περί μεταφοράς επικινδύνων αποβλήτων». 

• Κοινή υπουργική απόφαση 50910/2727/2003 (ΦΕΚ 
1909/Β/2003) «Μέτρα και όροι για τη Διαχείριση Στερεών 
Αποβλήτων. Εθνικός και Περιφερειακός Σχεδιασμός Δια¬ 
χείρισης». 

• Οδηγία της Ευρωπαϊκής Ένωσης : 89/369/ΕΟΚ, «Πε¬ 
ρί καύσης στερεών αποβλήτων». 

• Ν. 2939/2001 (ΦΕΚ 179/Α/6.8.2001), «Συσκευασίες 
και εναλλακτική διαχείριση των συσκευασιών και άλλων 
προϊόντων - Ίδρυση Ε.Ο.Ε.Δ.Σ.Α.Π. και άλλες διατάξεις». 

2. Μέγιστες επιτρεπόμενες συγκεντρώσεις ρυπαντικών 
φορτίων στους αποδέκτες σύμφωνα με τις κείμενες δια¬ 
τάξεις. 


2.1 Ατμόσφαιρα: όπως καθορίζονται στην Οδηγία 
30/99/ΕΕ ((ΠΥΣ 34/2002 - ΦΕΚ125/Α/2002). 

2.2 Στερεά απόβλητα: Γιατη διαχείριση και διάθεση των 
στερεών αποβλήτων της ΒΕΠΕ να λαμβάνονται σχετικές 
άδειες από τις αρμόδιες Νομαρχιακές Υπηρεσίες με βά¬ 
ση την ισχύουσα νομοθεσία. Για τις μέγιστες επιτρεπό¬ 
μενες φορτίσεις των χώρων απόθεσης στερεών αποβλή¬ 
των να τηρούνται οι διατάξεις της Υ.Α. 80568/ 
4225/22.3.1991 (ΦΕΚ 641/Β/1991) όπως ισχύει (εφαρμο¬ 
γή Οδηγίας 86/278/ΕΟΚ), «Περί μεγίστων επιτρεπομένων 
φορτίσεων των χώρων απόθεσης στερεών αποβλήτων». 

3. Ειδικές οριακές τιμές στάθμης θορύβου και δονήσε¬ 
ων. 

3.1 Κατά τη φάση της κατασκευής των έργων υποδομής 
να τηρούνται οι διατάξεις των παρακάτω αποφάσεων: 

• Υγειονομική διάταξη Α5/2375 (ΦΕΚ 689/Β/18.8.1978), 
«Περί χρήσεως κατασιγασμένων αεροσφυρών». 

• Υπουργική απόφαση 56206/1613 (ΦΕΚ 570/Β/ 
9.9.1986), «Περί προσδιορισμού της ηχητικής εκπομπής 
των μηχανημάτων και συσκευών εργοταξίου σε συμμόρ¬ 
φωση προς τις Οδηγίες 79/113/ΕΟΚ, 81/1051/ΕΟΚ και 
85/405/ΕΟΚ». 

• Υπουργική απόφαση 69001/1921/1988 (ΦΕΚ 
751 /Β/18.8.1988), «Περί έγκρισης τύπου ΕΕ για την ορια¬ 
κή τιμή στάθμης θορύβου μηχανημάτων και συσκευών 
εργοταξίου». 

• Υπουργική απόφαση 76591 (ΦΕΚ 81 /Β/21.2.1991), 
«Περί καθορισμού οριακών τιμών στάθμης θορύβου ορι¬ 
σμένων μηχανημάτων και συσκευών εργοταξίου». 

• Κοινή υπουργική απόφαση 37393/2028/2003 (ΦΕΚ 
1418/Β/1.10.2003), «Μέτρα και όροι για τις εκπομπές θο¬ 
ρύβου στο περιβάλλον από εξοπλισμό προς χρήση σε 
εξωτερικούς χώρους». 

3.2 Κατά τη φάση της λειτουργίας του ΒΙΟΠΑ η στάθμη 
θορύβου δεν πρέπει να υπερβαίνει το ανώτατο όριο των 
55 άΒ(Α) μετρούμενο στα όρια του οικοπέδου σύμφωνα 
με το άρθρο 2, παράγραφος 5, του π.δ. 1180/1981, ΦΕΚ 
293/Α/6.10.1981) και με δεδομένη τη φύση των μονάδων 
που θα εγκατασταθούν. 

3.3 Η μέση στάθμη θορύβου κατά τη λειτουργία των ερ¬ 
γοταξίων να είναι 65 άΒ(Α). Σε κάθε περίπτωση για τη λει¬ 
τουργία των εργοταξιακών εγκαταστάσεων του έργου 
ισχύουν τα προβλεπόμενα στο π.δ. 1180/1981 (ΦΕΚ 
293/Α/6.10.1981). 

4. Τεχνικά έργα και μέτρα αντιρρύπανσης ή γενικότερα 
αντιμετώπισης της υποβάθμισηςτου περιβάλλοντος, που 
επιβάλλεται να κατασκευασθούν ή να τηρηθούν. 

4.1 Γ ενικά μέτρα - Φάση κατασκευής των έργων υποδο¬ 
μής. 

1. Η εκτέλεση των εκσκαφών να μην γίνεται σε περίοδο 
υψηλών βροχοπτώσεων. 

2 . Οι εκσκαφές να περιορίζονται στις απολύτως απα¬ 
ραίτητες και να ληφθεί μέριμνα για τον περιορισμό εκπο¬ 
μπής σκόνης. Γ ια το σκοπό αυτό κρίνεται αναγκαία η λή¬ 
ψη των ακόλουθων μέτρων: 

• Συχνή διαβροχή των χώρων εκχωμάτωσης και επιχω- 
μάτωσης. 

• Συχνή διαβροχή και κάλυψη των αποθηκευμένων 
προϊόντων εκσκαφής και των αδρανών για την παρα¬ 
σκευή του σκυροδέματος. 

• Ύψωση προστατευτικού περιφράγματος ανάλογου 
ύψους γύρω από τους σωρούς χωμάτων στο εργοτάξιο 
κατασκευής. 

• Κάλυψη των οχημάτων μεταφοράς προϊόντων εκσκα¬ 
φής και υλικών κατασκευής με ειδικό κάλυμμα (ύφασμα 
κλπ.). 

• Τακτική συλλογή και αποκομιδή των άχρηστων υλι¬ 
κών στερεών απορριμμάτων και στη συνέχεια διάθεσή 
τους σε εγκεκριμένο χώρο διάθεσης απορριμμάτων μετά 
από σχετική άδεια. 

• Διαβροχή των διαδρόμων κίνησης των οχημάτων και 
διανοιχθέντων τμημάτων του έργου. 

3. Τα απαιτούμενα αδρανή να λαμβάνονται από λατο¬ 
μεία νομίμως λειτουργούντα. 

4. Τα προκύπτοντα πλεονάζοντα αδρανή υλικά από τα 
έργα κατασκευής είναι αναγκαίο να επαναχρησιμοποιη- 
θούν, όπου είναι εφικτό, ή να εναποτεθούν σε σωρούς χα¬ 
μηλού ύψους, ύστερα από σχετική άδεια και σε χώρους 
που θα υποδειχθούν από τις αρμόδιες Νομαρχιακές Υπη¬ 
ρεσίες. Παραδειγματικά αναφέρουμε ότι ως τέτοιοι χώ¬ 
ροι κατάπροτεραιότηταμπορούννα χρησιμοποιηθούν α) 
χώροι της ΒΕΠΕ εφόσον υπάρχει πρόβλεψη στη μελέτη 
των έργων υποδομής ή δοθεί οδηγία από την Επίβλεψη 
του έργου, β) εγκαταλειμμένα λατομεία, γ) νόμιμες χω¬ 
ματερές και ΧΥΤΑ. 

5. Να γίνεται ταχεία κατά το δυνατόν απομάκρυνση των 
προϊόντων εκσκαφής για τις απαιτούμενες επιχώσεις. 

6. Να συνταχθεί ειδική κυκλοφοριακή μελέτη για την 
ένταξη του ΒΙΟΠΑ στο οδικό δίκτυο της περιοχής, δεδο¬ 
μένου ότι θα αυξηθεί ο κυκλοφοριακός φόρτος ιδιαίτερα 
κατά τη φάση λειτουργίας του έργου .Επίσης να ληφθούν 
τα κατάλληλα μέτρα, ώστε να εξασφαλίζεται η κατά το δυ¬ 
νατόν μικρότερη κυκλοφοριακή και ηχητική επιβάρυνση 
της περιοχής. 

7. Κατά την διάρκεια κατασκευής των έργων πρέπει να 
ληφθεί μέριμνα για την ελεύθερη και ασφαλή κυκλοφορία 
των πεζών, κατάλληλη φωτοσήμανση των παρακαμπτή¬ 
ριων σημάτων και να εφαρμοσθούν μέτρα που να ελαχι¬ 
στοποιούν τους κυκλοφοριακούς κινδύνους. 

8. Σε περίπτωση διαρροής καυσίμων, πίσσας ή λαδιών 
να γίνεται χρήση προσροφητικών υλικών (άμμος, ροκανί¬ 
δια κτλ), τα οποία στη συνέχεια να διαχειρίζονται ως επι¬ 
κίνδυνα απόβλητα. 

9. Τα ακατάλληλα και πλεονάζοντα υλικά εκσκαφής να 
διατεθούν σε κατάλληλες περιοχές που δεν επηρεάζεται 
η ροή των υδάτων και μακριά από οικισμούς και λοιπά κτί- 
σματα. Απαγορεύεται αυστηρά η απόρριψη των μπαζών, 
προϊόντων εκσκαφών, υλικών κατασκευής και γενικότερα 
στερεών αποβλήτων σε κοίτες ποταμών και παρακείμενα 
ρέματα. 

10. Κατά τη διάρκεια των διατρήσεων του εδάφους θα 
χρησιμοποιείται μηχανολογικός εξοπλισμός για την συ¬ 
γκράτηση της σκόνης. 

11. Η λειτουργία των μηχανημάτων που εργάζονται στο 
χώρο να γίνεται με προσεκτικούς χειρισμούς ώστε να πε¬ 
ριορίζεται η έκλυση της σκόνης. 

12. Για τον περιορισμό της εκπομπής σκόνης να λαμβά- 
νονται όλα τα αναγκαία μέτρα. 

13. Οι προσωρινοί χώροι εναπόθεσης των υλικών εκ¬ 
σκαφής ή κατασκευής δεν πρέπει να γειτνιάζουν με ρέ¬ 
ματα. 

14. Πρέπει να εξασφαλίζεται η απρόσκοπτη ροή των 
επιφανειακών υδάτων. 


15. Πρέπει να αποφεύγονται άσκοπες εκχερσώσεις πε¬ 
ριοχών εκτός των ζωνών των έργων και του χώρου του ερ¬ 
γοταξίου. 

16. Για την αντιμετώπιση θορύβων να τηρούνται οι δια¬ 
τάξεις της ισχύουσας νομοθεσίας (παράγραφος 3). 

17. Να λαμβάνονται τα απαιτούμενα μέτρα για τη μείω¬ 
ση των οχλήσεων από θορύβους προερχόμενους από την 
κίνηση και λειτουργία μηχανημάτων, οχημάτων κλπ. 

18. Τα οχήματα και τα μηχανήματα που θα χρησιμοποι¬ 
ηθούν κατά την διάρκεια κατασκευής των έργων πρέπει 
να είναι καλά συντηρημένα ώστε οι εκπομπές καπνού από 
την κίνησή τους να είναι οι ελάχιστες δυνατές. 

19. Πρέπει να αποφεύγεται η διέλευση οχημάτων μετα¬ 
φοράς αδρανών υλικών από κατοικημένες περιοχές. 

20. Πρέπει να γίνεται ασφαλτόστρωση των οδών, το συ¬ 
ντομότερο δυνατόν, ανάλογα με την πρόοδο των εργα¬ 
σιών. 

21. Τα φορτηγά μεταφοράς προϊόντων εκσκαφής ή 
αδρανών εκτός του εργοταξίου ή πλησίον κατοικημένων 
περιοχών να είναι καλυμμένα και ταυτόχρονα να γίνεται 
διαβροχή των μεταφερομένων υλικών. Να τοποθετηθεί 
σύ στη μα πλύ σης των τροχών των χωματου ργικών οχη μά- 
των πριν από την είσοδό τους σε ασφαλτοστρωμένο δη¬ 
μόσιο δρόμο. 

22. Πρέπει να γίνεται διαβροχή των εργοταξιακών δρό¬ 
μων και διανοιχθέντων τμημάτων του έργου, καθώς και 
των σωρώντων υλικών εκσκαφής καιτων αδρανών για την 
παρασκευή του σκυροδέματος. 

23. Οι μονάδες παραγωγής ασφαλτομίγματος και έτοι¬ 
μου σκυροδέματος, οι οποίες πιθανώς να εγκατασταθούν 
για την εξυπηρέτηση του έργου, πρέπει να είναι εφοδια¬ 
σμένες με κατάλληλα συστήματα ξηρής αποκονίωσης 
(σακκόφιλτρα ή άλλα ισοδύναμα μέσα αποκονίωσης), 
ώστε οι εκπομπές σκόνης να μην υπερβαίνουν τα επιτρε¬ 
πόμενα όρια, όπως καθορίζονται στο π.δ. 1180/1981. Επί¬ 
σης οι μονάδες αυτές πρέπει να εφοδιασθούν με έγκριση 
περιβαλλοντικών όρων από τις αρμόδιες Υπηρεσίες. 

24. Μετά τη σκυροδέτηση απαγορεύεται στο χώρο του 
εργοταξίου η έκπλυση των αυτοκινήτων μεταφοράς έτοι¬ 
μου σκυροδέματος ή η ανεξέλεγκτη διάθεση των υπολει- 
μάτων που δεν έχουν χρησιμοποιηθεί. 

25. Πρέπει να ληφθεί μέριμνα για ελαχιστοποίηση δυ¬ 
νατότητας απόπλυσης των υλικών επίχωσης από ξαφνι¬ 
κές βροχές. Να υπάρχει μέριμνα, ώστε, τα υλικά εκσκα¬ 
φών που αποθηκεύονται μετά την εκσκαφή σε σωρούς 
στο εργοτάξιο να μπορούν να καλυφθούν με πλαστικά 
φύλλα σε περίπτωση ξαφνικής βροχής. 

26. Εφόσον κατά την εκσκαφή για την κατασκευή των 
έργων υποδομήςτου ΒΙΟΠΑ συναντηθούν νερά υπογείου 
ορίζοντα ή από πλευρικές διηθήσεις, πρέπει αυτά να απο¬ 
στραγγίζονται κατάλληλα. 

27. Η κατασκευή του αποχετευτικού δικτύου και ειδικό¬ 
τερα των σημείων, που μπορεί να αναπτύξουν οσμές (π.χ. 
αντλιοστάσια, φρεάτια συλλογής αγωγών κτλ) πρέπει να 
κατασκευασθούν με όλες τις ενδεδειγμένες προδιαγρα¬ 
φές για ελαχιστοποίηση της ανάπτυξης οσμών από λι- 
μνάζοντα απόβλητα. 

28. Απαγορεύεται η ρύπανση των επιφανειακών και 
υπογείων υδάτων από κάθε είδους λάδια, καύσιμα κτλ, 
καθώς και η απόρριψη μεταχειρισμένων λαδιών επί του 
εδάφους. Η διαχείριση των μεταχειρισμένων ορυκτελαί¬ 
ων πρέπει να γίνεται σύμφωνα με τα προβλεπόμενα στο 
π.δ. 82/2004 (ΦΕΚ 64/Α/2004) «Μέτρα και όροι και πρό- 

γραμμα για την εναλλακτική διαχείριση των αποβλήτων 
λιπαντικών ελαίων». 

29. Δεν πρέπει να γίνονται καύσεις υλικών κάθε μορφής 
(λάδια, ελαστικά κτλ.) κατά την εκτέλεση των έργων, χω¬ 
ρίς την ανάλογη έγκριση (ΚΥΑ 11535/93 - ΦΕΚ 328/1993). 

30. Να γίνεται χρήση προσροφητικών υλικών σε περί¬ 
πτωση διαρροής καυσίμων, λιπαντικών ή πίσσας, τα 
οποία στη συνέχεια να διαχειρίζονται ως επικίνδυνα. 

31. Μετά το πέρας των έργων κατασκευής να γίνει απο¬ 
κατάσταση, κατά το δυνατόν, του φυσικού περιβάλλο¬ 
ντος. 

32. Για την αντιμετώπιση των μορφολογικών επιπτώσε¬ 
ων στο έδαφος να γίνουν προσεκτικές οριστικές μελέτες 
οδοποιίας και περιβάλλοντος χώρου, με αποφυγή μεγά¬ 
λων πρανών επιχωμάτων και ορυγμάτων και με κατάλλη¬ 
λα μέτρα μορφολογικής προσαρμογής. 

33. Κατά την διάρκεια των εκσκαφών για την διαμόρ¬ 
φωση του χώρου και καθ’ όλη την διάρκεια της κατα¬ 
σκευής θα πρέπει να τηρούνται τα μέτρα διαχείρισης του 
εργοταξίου με σκοπό τον έλεγχο των εκπομπών σκόνης 
και την μείωση του επιπέδου όχλησης στο γειτονικό οικι¬ 
σμό και κατ’ επέκταση της όχλησης στην ευρύτερη πε¬ 
ριοχή. 

34. Να γίνει αποκατάσταση της βλάστησης, ιδιαίτερα 
στα πρανή προς ενίσχυση αυτών και την προστασία τους 
από τη διάβρωση, όπως επίσης και η υδραυλική τους προ¬ 
στασία. 

35. Απαγορεύεται η ανεξέλεγκτη διάθεση των πλεονα- 
ζόντων υλικών στην γύρω περιοχή. Στην περίπτωση αυτή, 
όπως και στην περίπτωση ανάγκης λήψης δανείων, θα γί¬ 
νει εξεύρεση κατάλληλων χώρων διάθεσης των χωματι¬ 
σμών ή λήψης δανείων υλικών, σύμφωνα με διερεύνηση 
και κατάλληλη περιβαλλοντική μελέτη και αδειοδότηση 
από τον κατασκευαστή του έργου. 

36. Να γίνει φύτευση των προβλεπόμενων χώρων πρα¬ 
σίνου καθώς και των πρανών που θα δημιουργηθούν από 
την κατασκευή των έργων υποδομής, ώστε περιμετρικά 
του ΒΙΟΠΑ να αναπτυχθεί ζώνη πρασίνου που θα καλύ¬ 
πτει τουλάχιστον το 5% της συνολικής έκτασης του πάρ¬ 
κου όπως προβλέπει ο ν. 2545/1997, ύστερα από ειδική 
μελέτη αρχιτεκτονικής τοπίου η οποία θα καλύπτει το σύ¬ 
νολο των φυτεύσεων και θα αντιμετωπίζει συνολικά το θέ¬ 
μα της λειτουργικής και αισθητικής ένταξης του ΒΙΟΠΑ 
στο υφιστάμενο περιβάλλον της περιοχής. Κατά την εκ¬ 
πόνηση της μελέτης να δοθεί προτεραιότητα στην επιλο¬ 
γή φυτών ταχείας ανάπτυξης και συστημάτων άρδευσης 
για εξοικονόμηση νερού. 

37. Να γίνει δημιουργία ζωνών πρασίνου με φύτευση 
στον περιβάλλοντα χώρο των κτιριακών εγκαταστάσεων, 
συστάδων δέντρων και καλλωπιστικών θάμνων μέσω φυ- 
τοτεχνικής μελέτης. Σε κάθε περίπτωση τα φυτά που θα 
χρησιμοποιηθούν πρέπει να ταιριάζουν με την τοπική 
χλωρίδα και να αντέχουν στις κλιματικές συνθήκες της 
περιοχής. 

38. Κατά την κατασκευή πλησίον κατοικημένων περιο¬ 
χών και οικισμών, ο κύριος του έργου και κατά συνέπεια ο 
ανάδοχος να μελετήσει τη διάταξη των εργοταξίων και να 
προγραμματίσει την κατασκευή, έτσι ώστε να προκληθεί 
η ελάχιστη δυνατή πιθανή παρενόχληση στις λειτουργίες 
του αστικού ανθρωπογενούς περιβάλλοντος. 

39. Για την αντιμετώπιση των επιπτώσεων στο τοπίο κα¬ 
τά την κατασκευή του Πάρκου κρίνεται σκόπιμη η ανά¬ 
πτυξη νέας περιμετρικής υψηλής και χαμηλής βλάστησης 


από τις αρχές της κατασκευαστικής περιόδου σε επιλεγ¬ 
μένα σημεία της έκτασης. 

40. Η αρχιτεκτονική των κτιριακών εγκαταστάσεων πρέ¬ 
πει να εντάσσεται αρμονικά στο περιβάλλον και να ληφθεί 
υπόψη η αρχιτεκτονική και το πολεοδομικό ύφος της ευ¬ 
ρύτερης περιοχής. Τα κτίρια πρέπει να διατηρηθούν κατά 
το δυνατόν σε χαμηλό ύψος και κλίμακα και να μην υπερ¬ 
βαίνουν τους ισχύοντες όρους δόμησης για την περιοχή 
και το χρώμα τους πρέπει να ακολουθεί τους χρωματι¬ 
κούς τόνους της βλάστησης και της γης. Επίσης να χρη¬ 
σιμοποιηθούν υλικά που να εναρμονίζονται στο περιβάλ¬ 
λον. 

41. Πρέπει να ενημερωθεί η αντίστοιχη Εφορεία Αρχαι¬ 
οτήτων για την έναρξη των εργασιών κατασκευής του έρ¬ 
γου, ώστε να γίνεται η εκτέλεσή τους υπό την επίβλεψη 
της αν κριθεί αναγκαίο. 

42. Κατά τη σύνταξη των τεχνικών μελετών των δικτύων 
υποδομής να καταβληθεί κάθε προσπάθεια για ήπιες κα¬ 
τά το δυνατότερο παρεμβάσεις στο ανάγλυφο του τοπί¬ 
ου. 

43. Πριν την κατασκευή κτιρίων, να προηγείται γεωτε¬ 
χνική μελέτη για τον ακριβή προσδιορισμό των δεδομέ¬ 
νων των φυσικομηχανικών παραμέτρων στο χώρο της θε- 
μελίωσης αυτών. 

44. Τα λύματα από τους χώρους υγιεινής του προσωπι¬ 
κού να διατίθενται σύμφωνα με τις ισχύουσες υγειονομι¬ 
κές διατάξεις και μετά από σχετική άδεια. 

45. Ο φορέας του έργου θα πρέπει να εξαντλήσει τη δυ¬ 
νατότητα χρησιμοποίησης ντόπιου εργατικού δυναμικού 
κατά την κατασκευή και λειτουργία της μονάδας, πριν κα- 
ταφύγει σε προσλήψεις από άλλες περιοχές. 

46. Ο κύριος του έργου οφείλει να φροντίζει για τη λει¬ 
τουργία των εγκαταστάσεων, την απομάκρυνση των 
απορριμμάτων και τη διατήρηση της καθαριότητας των 
χώρων επέμβασης. 

47. Να γίνει πρόσληψη από το φορέα του έργου κατάλ¬ 
ληλου ιατρού και οργάνωση εξοπλισμένου ιατρείου για 
παροχή πρώτων βοηθειών. 

4.2 Ειδικά μέτρα - Φάση λειτουργίας του ΒΙΟΠΑ Δήμου 
Σερρών. 

1. Κατά την εκπόνηση των μελετών των κτιρίων ο ενερ¬ 
γειακός σχεδιασμός αυτών να γίνει με βάση τις αρχές της 
βιοκλιματικής αρχιτεκτονικής και της εξοικονόμησης 
ενέργειας σε κτίρια. Προτεραιότητα με φθίνουσα βαρύ¬ 
τητα να δοθεί στην εξοικονόμηση ενέργειας, τη χρήση 
ανανεώσιμων πηγών και τη χρήση καθαρών τεχνολογιών. 
Σε κάθε περίπτωση να εφαρμοσθεί η οδηγία 3Α\/Ε/93 της 
ΕΕ και οι αντίστοιχοι Ελληνικοί Κανονισμοί για τα δημόσια 
κτίρια. Σχετική έκθεση με την ενεργειακή απόδοση των 
κτιρίων και αναλυτικά στοιχεία του ενεργειακού σχεδια- 
σμού τους να υποβληθούν την ολοκλήρωση των μελετών 
στο ΥΠΕΧΩΔΕ και να κοινοποιηθούν στο Τμήμα Περιβάλ¬ 
λοντος της ΝΟΜ. ΑΥΤ. ΣΕΡΡΩΝ. 

2. Να γίνει η επιλογή του συστήματος θέρμανσης κατά 
το δυνατόν με την χαμηλότερη περιβαλλοντική επιβάρυν¬ 
ση. 

3. Για την κάλυψη των ενεργειακών αναγκώντου ΒΙΟΠΑ 
να προτιμηθεί ως καύσιμο το φυσικό αέριο (όταν συνδε¬ 
θεί η συγκεκριμένη περιοχή) ή το υγραέριο. 

4. Ναλαμβάνονταιτα απαιτούμενα μέτρα από κάθε μο¬ 
νάδα που θα εγκαθίσταται εντός του ΒΙΟΠΑ για τον πε¬ 
ριορισμό των οσμών, που ενδεχόμενα προκαλούνται από 
την λειτουργία τους. 

5. Πρέπει να τηρούνται σε κάθε περίπτωση τα επιτρε¬ 
πόμενα όρια θορύβου τα αναφερόμενα στην παράγραφο 
3 του παρόντος. Για το σκοπό αυτό είναι αναγκαίο να διε- 
νεργούνται τακτικές μετρήσεις θορύβου από τον Φορέα 
του ΒΙΟΠΑ και σε περίπτωση μη τήρησης των επιτρεπό¬ 
μενων ορίων ο Φορέας να εισηγείται στις αρμόδιες Υπη¬ 
ρεσίες την επιβολή πρόσθετων μέτρων προστασίας ή και 
διοικητικών κυρώσεων. 

6. Κατά την φάση λειτουργίας το ΒΙΟΠΑ πρέπει να δια¬ 
θέτει κεντρικό σύστημα συλλογής, μεταφοράς και διάθε¬ 
σης των παραγομένων υγρών αποβλήτων. 

7. Η επεξεργασία και διάθεση των υγρών αποβλήτων 
του ΒΙΟΠΑ να γίνεται στη Εγκατάσταση επεξεργασίας λυ¬ 
μάτων της πόλης των Σερρών. Τονίζεται ότι απαραίτητη 
προϋπόθεση για την έναρξη λειτουργίας του ΒΙΟΠΑ είναι 
η σύνδεση του δικτύου ακαθάρτων του Βιοτεχνικού Πάρ¬ 
κου με την Μονάδα Επεξεργασίας λυμάτων της πόλης 
των Σερρών. 

8. Να κατασκευασθούν τα απαιτούμενα τεχνικά έργα 
για τη συλλογή και διάθεση των όμβριων υδάτων. 

9. Σημαντικό μέτρο κατά τη λειτουργία είναι η συντήρη¬ 
ση και ο ετήσιος καθαρισμός των οχετών και των δικτύων 
όμβριων ώστε να είναι πάντα σε θέση να διοχετεύουν την 
υδραυλική παροχή σχεδιασμού τους. 

10. Η υδροδότηση του ΒΙΟΠΑ να γίνεται από την εται¬ 
ρεία ύδρευσης του Δήμου Σερρών. Επιπλέον απαιτήσεις 
σε ύδρευση κάποιας δραστηριότητας να καλύπτονται με 
μεθόδους ανακύκλωσης νερού. 

11. Οι ανάγκες σε νερό για την άρδευση των φυτεύσε¬ 
ων μπορεί να γίνεται από γεωτρήσεις, εφόσον εκδοθούν 
προηγουμένως οι σχετικές άδειες και οι αποφάσεις έγκρι¬ 
σης περιβαλλοντικών όρων. 

12. Για την εγκατάσταση κεραιών να ληφθούν τα μέτρα 
που καθορίζονται από το ν. 2801/2000 (ΦΕΚ 46/Α/ 
3.3.2000) και την κοινή υπουργική απόφαση 53571/ 
3839/2000 (ΦΕΚ 1105/Β/2000). Επισημαίνεται ότι στην πε¬ 
ρίπτωση εγκατάστασης κεραιών επικοινωνίας στο χώρο 
του ΒΙΟΠΑ πρέπει να υποβληθεί στη Δ/νση ΕΑΡΘ/ΥΠΕ- 
ΧΩΔΕ φάκελος σύμφωνα με το άρθρο 13 της κοινής 
υπουργικής απόφασης 11014/7033/2003 (332/Β/2003). 

13.0 Φορέας του ΒΙΟΠΑ πρέπει να καταρτίσει και υπο¬ 
βάλει προς έγκριση στις αρμόδιες Υπηρεσίες ειδικό πρό¬ 
γραμμα συλλογής ανακυκλώσιμων αποβλήτων. 

14. Απαγορεύεται η απόρριψη λυμάτων των Μονάδων 
του ΒΙΟΠΑ σε ανοιχτούς υδάτινους αποδέκτες (ρέματα, 
χείμαρρους) ή στο δίκτυο όμβριων του ΒΙΟΠΑ. 

15.0 Φορέας του ΒΙΟ ΠΑ πρέπει να φροντίζει για τον κα¬ 
θαρισμό και την συντήρηση του αποχετευτικού δικτύου 
και του δικτύου όμβριων, ώστε να εξασφαλίζεται η εύ¬ 
ρυθμη λειτουργία αυτών. 

16. Για την αποφυγή πλημμυρών, πρέπει να κατασκευα¬ 
σθούν τα κατάλληλα τεχνικά έργα βάσει ειδικής μελέτης, 
λαμβάνοντας υπόψη το ανάγλυφο και γενικότερα τις ιδι¬ 
αιτερότητες της περιοχής. 

17. Για την περίπτωση συγκράτησης των υδάτων πυρό¬ 
σβεσης να προβλεφθεί περιφερειακός συλλεκτήριος 
αγωγός, που να εξυπηρετεί και την αντιπλημμυρική προ¬ 
στασία του ΒΙΟΠΑ. 

18. Τα δίκτυα ακαθάρτων και όμβριων πρέπει να ολο¬ 
κληρωθούν και να είναι έτοιμα προς λειτουργία πριν την 
έναρξη λειτουργίας του ΒΙΟΠΑ. 

19. Η διαχείριση των μεταχειρισμένων ορυκτελαίων, 
που προκύπτουν από τις αλλαγές λαδιών των μηχανημά¬ 


των, να γίνεται με μέριμνα της κάθε επιχείρησης και σύμ¬ 
φωνα με την διαδικασία που προβλέπεται στις διατάξεις 
του π.δ. 82/2004 (ΦΕΚ 64/Α/2004) «Μέτρα και όροι και 
πρόγραμμα για την εναλλακτική διαχείριση των αποβλή¬ 
των λιπαντικών ελαίων». Απαγορεύεται η ανεξέλεγκτη 
απόρριψή τους στο περιβάλλον ή μαζί με τα υπόλοιπα 
απόβλητα της Μονάδας. 

20. Τα στερεά απόβλητα που προκύπτουν από το ΒΙΟΠΑ 
και ανήκουν στον κατάλογο των μη επικινδύνων να συλλέγο- 
νται και να διαχειρίζονται στην πηγή σε αξιοποιήσιμα και μη, 
να αποθηκεύονται σε ειδικούς κάδους και χώρους υπό κα¬ 
τάλληλες υγειονομικές συνθήκες, σύμφωνα με τα οριζόμε¬ 
να στην κοινή υπουργική απόφαση 50910/ 
2727/2003(ΦΕΚ1909/Β/2003). Τα αξιοποιήσιμα (π.χ. χαρτιά, 
πλαστικά, μέταλλα, γυαλιά) να διατίθενται για ανακύκλωση, 
τα δε μη αξιοποιήσιμα να απομακρύνονται για διάθεση είτε 
από τα συνεργεία του οικείου ΟΤΑ ή από εργολάβο αποκο¬ 
μιδής που διαθέτει σχετική άδεια διαχείρισης στερεών απο¬ 
βλήτων από τη ΝΟΜ. ΑΥΤ. ΣΕΡΡΩΝ. Για την ανακύκλωση 
στερεών αποβλήτων (μετάλλων, γυαλιών, χαρτιών κλπ.) ο 
Φορέας Διαχείρισης του ΒΙΟΠΑ να καταρτίσει και να υποβά¬ 
λει προς έγκριση στην αρμόδια Υπηρεσία του ΥΠΕΧΩΔΕ ει¬ 
δικό πρόγραμμα συλλογής ανακυκλώσιμων στερεών απο¬ 
βλήτων και να εγκαταστήσει ειδικούς κάδους συλλογής των 
ανακυκλώσιμων αποβλήτων ανά κατηγορία. 

Κατά τα λοιπά ισχύουν οι διατάξεις της κοινής υπουργι¬ 
κής απόφασης 50910/2727/2003 (ΦΕΚ 1909/Β/2003) τις 
οποίες ο ενδιαφερόμενος οφείλει να τηρεί. Η διαχείριση 
τυχόν επικινδύνων αποβλήτων να γίνεται σύμφωνα με τις 
διατάξεις της κοινής υπουργικής απόφασης 19396/1997 
(ΦΕΚ 604/Β/18.7.1997). Τα επικίνδυνα απόβλητα να πα- 
ραδίδονται σε αδειοδοτημένες εταιρείες μετά από σχετι¬ 
κή έγκριση και να τηρούνται τα σχετικά παραστατικά. Γε¬ 
νικά όλη η διαχείριση των στερεών αποβλήτων πρέπει να 
γίνεται σύμφωνα με σχετική μελέτη διαχείρισης η οποία 
είναι αναγκαίο να συνταχθεί με ευθύνη του Φορέα του έρ¬ 
γου λαμβάνοντας υπόψη τα ανωτέρω. 

21. Ο Φορέας του ΒΙΟΠΑ να εφοδιασθεί με οριστική 
άδεια διάθεσης στερεών αποβλήτων από την αρμόδια 
Νομαρχιακή Υπηρεσία. 

22. Ειδικά για τα απόβλητα συσκευασιών και τα από¬ 
βλητα ηλεκτρικού και ηλεκτρονικού εξοπλισμού και υλι¬ 
κών τηλεπικοινωνιών πρέπει να υπάρχει ξεχωριστή υπο¬ 
δομή συλλογής και να διατίθενται σε ειδικές αδειοδοτη- 
μένες εταιρείες διαχείρισης. Επίσης οι υπόχρεες 
επιχειρήσεις (παραγωγοί, εισαγωγείς, διαχειριστές κλπ) 
οφείλουν σύμφωνα με το ν. 2939/2001 να συμμετέχουν σε 
εγκεκριμένα συστήματα εναλλακτικής διαχείρισης των 
αντίστοιχων αποβλήτων. 

23. Ο Φορέας του ΒΙΟΠΑ πρέπει να φροντίσει ώστε η 
χωροθέτηση των Μονάδων να γίνει κατά το δυνατόν κατά 
ομοειδείς δραστηριότητες, ώστε να διευκολυνθούν οι 
Μονάδες αυτές να εγκαταστήσουν από κοινού, όπου είναι 
αναγκαίο, τα απαιτούμενα συστήματα αντιρρύπανσης. 

24. Στο χώρο του έργου για λόγους πυρασφάλειας να 
μελετηθεί και να κατασκευασθεί μόνιμο υδροδοτικό δί¬ 
κτυο με πυροσβεστικές φωλιές, που θα καλύπτουν τα κτί¬ 
ρια και τον περιβάλλοντα χώρο και κεντρική δεξαμενή πυ¬ 
ρόσβεσης, ώστε να μπορεί να προσεγγίσει πυροσβεστικό 
ελικόπτερο και να ανεφοδιαστεί από αυτή. 

25. Πρέπει να ορισθεί κατάλληλο επιστημονικό προσω¬ 
πικό από τον Φορέα του ΒΙΟΠΑ για την παρακολούθηση 
της ορθής εφαρμογής των περιβαλλοντικών όρων. 

26. Οι Μονάδες που θα εγκατασταθούν στο ΒΙΟΠΑ 
πρέπει: 

• να τηρούν τις εκάστοτε περιβαλλοντικές και πολεο- 
δομικές διατάξεις, 

• να εφοδιασθούν με Έγκριση Περιβαλλοντικών Όρων 
στην οποία θα αναγράφονται οι υποχρεώσεις και τα μέ¬ 
τρα προστασίας του περιβάλλοντος που οφείλουν να τη¬ 
ρούν, σύμφωνα με τις διατάξεις του ν. 3010/2002, της κοι¬ 
νής υπουργικής απόφασης 15393/2332/2002, και της κοι¬ 
νής υπουργικής απόφασης 11014/703/2003. 

28. Ο Φορέας του ΒΙΟΠΑ πρέπει να φροντίσει για την 
σύνταξη ειδικού κανονισμού, ο οποίος μεταξύ των άλλων 
να περιλαμβάνει σαφώς τους όρους και προϋποθέσεις 
λειτουργίας όλων των κοινόχρηστων αντιρρυπαντικών 
υποδομών (δικτύου ακαθάρτων, δικτύου όμβριων, κλπ.) 
και των πρακτικών περιβαλλοντικής διαχείρισης του πάρ¬ 
κου (ανακύκλωση υλικών, εξοικονόμηση ενέργειας κλπ.) 
καθώς καιτις γενικές υποχρεώσεις για τηνπροστασία του 
περιβάλλοντος από κάθε Μονάδα που θα εγκατασταθεί 
στο ΒΙΟΠΑ. 

5. Χρονικό διάστημα ισχύος των περιβαλλοντικών όρων 
και άλλες διατάξεις. 

Οι παραπάνω αναφερόμενοι περιβαλλοντικοί όροι ισχύ¬ 
ουν για πέντε (5) χρόνια από την ημερομηνία έκδοσης της 
απόφασης, με την επιφύλαξη των διατάξεων του άρθρου 
12, παρ. 2, της κοινής υπουργικής απόφασης 11014/703/ 
Φ104/ΦΕΚ332/Β/2003 και με την προϋπόθεση ότι δεν θα 
επέλθει εν τω μεταξύ μεταβολή των δεδομένων βάσει των 
οποίων εκδίδεται η εν λόγω απόφαση. Εγκαίρως πριν την 
λήξη αυτής της προθεσμίας ο Φορέας του ΒΙΟΠΑ πρέπει 
να υποβάλει σχετική αίτηση προς την αρμόδια Υπηρεσία 
του Υπουργείου Ανάπτυξης, προκειμένου να εξετασθεί η 
αναθεώρηση των περιβαλλοντικών όρων ή η παράταση 
ισχύος της απόφασης. 

Η εφαρμογή των περιβαλλοντικών όρων της παρούσας 
απόφασης αποτελεί απαραίτητη προϋπόθεση για την 
υλοποίηση του έργου ή της δραστηριότητας και βαρύνει 
το Φορέα του ΒΙΟΠΑ. 


Η παρούσα Απόφαση και η υποβληθείσα σχετική ΜΠΕ 
πρέπει να είναι διαθέσιμες και να επιδεικνύονται από τον 
φορέα του ΒΙΟΠΑ σε κάθε αρμόδιο ελεγκτικό όργανο που 
διενεργεί έλεγχο στις εγκαταστάσεις του ΒΙΟΠΑ, σύμφω¬ 
να με την κείμενη νομοθεσία. 

Η μη τήρηση των όρων της παρούσας απόφασης ή η 
καθ’ υπέρβασή τους πραγματοποίηση έργων και δραστη¬ 
ριοτήτων, που επιφέρουν υποβάθμιση του περιβάλλο¬ 
ντος, συνεπάγονται - πέραν των κυρώσεων βάσει άλλων 
διατάξεων της κείμενη νομοθεσίας - την επιβολή στους 
υπεύθυνους του έργου των κυρώσεων που προβλέπονται 
από τις διατάξεις των άρθρων 28, 29 και 30 του 
Ν. 16350/86, όπως τροποποιήθηκε με τον ν. 3010/2002 
(ΦΕΚ91 Α). 

Η παρούσα Απόφαση αφορά το σύνολο των εγκατα¬ 
στάσεων (κύριων και συνοδευτικών) του εξεταζόμενου 
ΒΙΟΠΑ και εξακολουθεί να ισχύει και σε περίπτωση αλλα¬ 
γής της επωνυμίας του φορέα του ΒΙΟΠΑ. 

Το οικείο Νομαρχιακό Συμβούλιο προς το οποίο κοινο¬ 
ποιείται η παρούσα Απόφαση οφείλει να προβεί εντός πέ¬ 
ντε (5) ημερών από την λήψη της Απόφασης αυτής στην 
δημοσιοποίησή της στον Τύπο και στον πίνακα ανακοινώ¬ 
σεων της Νομαρχίας, σύμφωνα με τις διατάξεις του άρ¬ 
θρου 5 της κοινής υπουργικής απόφασης 37111/2021/ 
2003. Τα έξοδα δημοσιοποίησης της Απόφασης βαρύ¬ 
νουν τον φορέα εκμετάλλευσης του ΒΙΟΠΑ. 

Άρθρο 6 
Έναρξη ισχύος 

1. Η απόφαση αυτή να δημοσιευθεί στην Εφημερίδα της 
Κυβερνήσεως και έχει ισχύ από την ημέρα της δημοσίευ¬ 
σης. 

Αθήνα, 21 Ιουλίου 2005 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΑΝΑΠΤΥΞΗΣ ΔΗΜΟΣΙΩΝ ΕΡΓΩΝ 

ΔΗΜΗΤΡΙΟΣ ΣΙΟΥΦΑΣ ΓΕΩΡΓΙΟΣ ΣΟΥΦΛΙΑΣ 

